text: Събитието се състоя, благодарение на мениджъра на българската агенция „Panharmony“ – Боян Бояджиев. Чрез него, музиката на група Аутентик достигна до организаторите на фестивала и те веднага получиха покана за участие.
  „Гластънбъри, е място, което притежава изключителен дух, дух, който можеш да усетиш единствено в мига, в който стъпиш на тази магична земя“, споделят младите ни таланти.
  Концертът на групата се състоя на 23 юни – събота в 01:30ч, на сцената „Toad hall“, в зоната „Green Futures Field„.
  Те бяха облечени с брандирани тениски с името на групата, които бяха подготвили специално за фестивала.
  Изпълниха песни от дебютния си албум – „YesToday„, също така и няколко нови композиции. Бяха подготвили и ирландско инструментално парче, в знак на уважение към местната публика.
  До този момент, голяма част от британците не бяха чували български фолклор и то поднесен по този съвременен и нетрадиционен начин.
  Райна пък, боравеше освен с красивия си и лиричен глас, така и с различни видове ударни инструменти, с които по средата на концерта солираше.
  Повече за преживяванията на Аутентик в Гластънбъри, можете да откриете в интервюто им в „Денят започва с Култура“ по БНТ, ето тук: